b'\n_START_ARTICLE_\nAlankomaiden siirtomaat\n_START_PARAGRAPH_\nAlankomaiden siirtomaat tarkoittaa Alankomaiden eli Hollannin hallussa aikoinaan olleita siirtomaita. Alankomaiden siirtomaahistoria alkaa jo 1500-luvulla. Alankomaat olikin Espanjan ja Portugalin j\xc3\xa4lkeen kolmas eurooppalainen valtio, joka alkoi hankkia itselleen siirtomaita._NEWLINE_Pohjois-Amerikassa New York oli alkujaan hollantilainen siirtokunta, jonka nimi oli tuolloin Uusi Amsterdam. Vuonna 1667 tehdyss\xc3\xa4 rauhansopimuksessa Alankomaat kuitenkin luovutti sen Englannille ja sai vastikkeeksi osan Guayanaa, nykyisen Surinamen Etel\xc3\xa4-Amerikan rannikolla. My\xc3\xb6s muutamat Karibianmeren saaret, Alankomaiden Antillit, ovat kuuluneet Alankomaille 1600-luvulta l\xc3\xa4htien._NEWLINE_Hollantilaiset perustivat kauppa-asemia my\xc3\xb6s Intiaan ja aloittivat Kapmaan, Taiwanin ja Sri Lankan kolonisaation. Kapmaa ja Alankomaiden Intia joutuivat my\xc3\xb6hemmin Britannialle. Nykyisin Etel\xc3\xa4-Afrikassa sinne muuttaneiden hollantilaisten siirtolaisten, buurien, puhumasta hollannin kielest\xc3\xa4 on kehittynyt afrikaans._NEWLINE_Alankomaiden merkitt\xc3\xa4vimm\xc3\xa4ksi siirtomaaksi muodostui kuitenkin Alankomaiden It\xc3\xa4-Intia eli nykyinen Indonesia, joka oli Alankomaiden hallinnassa 1600-luvulta toiseen maailmansotaan saakka, jolloin Japani miehitti sen vuonna 1942. Indonesia julistautui itsen\xc3\xa4iseksi heti Japanista vapauduttuaan vuonna 1945, eik\xc3\xa4 Alankomaat en\xc3\xa4\xc3\xa4 sodan j\xc3\xa4lkeen kyennyt saamaan aluetta uudelleen hallintaansa, vaan joutui tunnustamaan Indonesian itsen\xc3\xa4isyyden vuonna 1949. Alankomaille kuului my\xc3\xb6s Uuden-Guinean l\xc3\xa4nsiosa, nykyinen Irian Jaya. Sekin oli toisen maailmansodan aikana Japanin miehitt\xc3\xa4m\xc3\xa4n\xc3\xa4, mutta joutui sodan j\xc3\xa4lkeen takaisin Alankomaiden haltuun, kunnes liitettiin Indonesiaan vuonna 1962._NEWLINE_Suriname taas itsen\xc3\xa4istyi Alankomaista vuonna 1975. Aruba, Cura\xc3\xa7ao ja Sint Maarten ovat viel\xc3\xa4 nyky\xc3\xa4\xc3\xa4nkin osa Alankomaita, muodostaen sen kanssa Alankomaiden kuningaskunnan liittovaltion.'